2009L0102 — HR — 01.07.2013 — 001.001

No

▼B

DIREKTIVA 2009/102/EZ EUROPSKOG PARLAMENTA I VIJEĆA

od 16. rujna 2009.

iz područja prava trgovačkih društava o društvima s ograničenom odgovornošću s jednim članom

(kodificirana verzija)

(Tekst značajan za EGP)

Ugovori između jedinog člana i njegovog društva koje on zastupa također bi se trebale pisano zabilježiti., ako se takvi ugovori ne odnose na tekuće djelatnosti zaključene u normalnim uvjetima.

Trgovačko društvo s ograničenom odgovornošću može biti trgovačko društvo sa samo jednim članom od trenutka osnivanja, ili to može postati jer je njegove dionice preuzeo jedini imatelj udjela. Do usklađivanja nacionalnih odredaba o pravu koje se odnosi na skupine, države članice mogu donijeti određene posebne odredbe i sankcije za slučajeve kada je fizička osoba jedini član nekoliko trgovačkih društava ili kada je trgovačko društvo s jednim članom ili je bilo koja druga pravna osoba jedini član trgovačkog društva. Jedini cilj ove ovlasti je uzeti u obzir razlike koje postoje u pojedinim nacionalnim zakonodavstvima. S tim ciljem države članice mogu u posebnim slučajevima utvrditi ograničenja na uporabu trgovačkih društava s jednim članom ili ukloniti ograničenja odgovornosti jedinih članova. Države članice su slobodne utvrditi pravila kojima će se obuhvatiti rizici koje trgovačka društva s jednim članom mogu predstavljati kao posljedicu toga što imaju jednog člana, posebno kako bi se osiguralo da je upisani kapital uplaćen.

Članak 1.

Mjere za usklađenje predviđene ovom Direktivom primjenjuju se na zakone i druge propise država članica u pogledu vrsta trgovačkih društava navedenih u Prilogu I.

Članak 2.

1. Trgovačko društvo može biti jednočlano kad ga sačinjava jedna osoba koja je vlasnik svih udjela trgovačkog društva (društvo s jednim članom).

2. Do usklađenja nacionalnih zakonodavstava koja se odnosi na skupine, države članice mogu utvrditi posebne odredbe ili sankcije u slučajevima kada:

Članak 3.

Kada trgovačko društvo postane trgovačko društvo s jednim članom jer su sve njegove udjele drži jedna osoba, ta činjenica, zajedno s identitetom jedinog člana, mora se zapisati u spis ili unijeti u registar kako se navodi u članku 3. stavku 1. Direktive 68/151/EEZ ili unijeti u registar pohranjen u trgovačkom društvu te biti javno dostupna.

Članak 4.

1. Jedini član provodi ovlasti glavne skupštine trgovačkog društva.

2. Odluke koje je donio jedini član u području iz stavka 1. zapisuju se u zapisnik ili se sastavljaju u pisanom obliku.

Članak 5.

1. Ugovori između jedinog člana i njegovog trgovačkog društva koje on zastupa zapisuju se u zapisnik ili se sastavljaju u pisanom obliku.

2. Države članice ne trebaju primijeniti stavak 1. na tekuće djelatnosti zaključene u normalnim uvjetima.

Članak 6.

Kada država članica dopušta trgovačka društva s jednim članom kako je definirano člankom 2. stavkom 1., ova Direktiva se primjenjuje i u slučaju dioničkih društava.

Članak 7.

Država članica ne mora dopustiti osnivanje trgovačkih društava s jednim članom, ako njezino zakonodavstvo predviđa da pojedini poduzetnik može osnovati poduzeće čija je odgovornost ograničena na iznos namijenjen navedenoj djelatnosti, uz uvjet da se utvrde zaštitne mjere za takvo poduzeće, koje su ekvivalentne onima uvedenim ovom Direktivom ili bilo kojim drugim odredbama Zajednice primjenjivim na društva navedena u članku 1.

Članak 8.

Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

Članak 9.

Direktiva 89/667/EEZ, kako je izmijenjena aktima navedenim u Prilogu II., dijelu A, stavlja se izvan snage, ne dovodeći u pitanje obveze država članica u pogledu rokova za prenošenje u nacionalno zakonodavstvo i primjenu direktiva navedenih u Prilogu II., dijelu B.

Upućivanja na direktivu stavljenu izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu III.

Članak 10.

Ova Direktiva stupa na snagu dvadesetog dana od dana objave u Službenom listu Europske unije.

Članak 11.

Ova je Direktiva upućena državama članicama.

Sastavljano u Strasbourgu 16. rujna 2009.

PRILOG I.

Vrste društava navedene u članku 1.

— Irska:

— „private company limited by shares or by guarantee”,